AIŠKINAMASIS RAŠTAS

Dėl Molėtų rajono savivaldybės tarybos 2016 m. balandžio 29 d. sprendimo Nr. B1-101 ,,Dėl paskolos ėmimo“ pakeitimo

**1. Parengto tarybos sprendimo projekto tikslai ir uždaviniai**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, Savivaldybės taryba priima sprendimus dėl paskolų ėmimo investiciniams projektams vykdyti. Vadovaudamasi Lietuvos Respublikos vietos savivaldos įstatymo 18 straipsnio 1 punktu, Savivaldybės taryba gali panaikinti arba pakeisti savo sprendimus.

Molėtų rajono savivaldybės tarybos 2016 m. balandžio 29 d. sprendimo Nr. B1-101 ,,Dėl paskolos ėmimo” 2.1. punkte numatyta 231,0 tūkst. Eur paskolos lėšų panaudoti investiciniams projektams, finansuojamiems iš Europos Sąjungos struktūrinių fondų ir kitos tarptautinės paramos, valstybės investicijų programos ir savivaldybės biudžeto lėšų, įgyvendinti pagal pridedamą projektų sąrašą. Dėl objektyvių aplinkybių - gavus papildomą finansavimą VIP projektams, laimėjus projektų finansavimo konkursus ir siekiant geriau įsisavinti paskolos lėšas savivaldybės administracija siūlo papildyti projektų sąrašą keturiais papildomais objektais. Skolinimosi suma, numatyta sprendime, nedidinama.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 28 punktas ir 18 straipsnio 1 punktas;

Molėtų rajono savivaldybės tarybos 2016 m. balandžio 29 d. sprendimas Nr. B1-101 ,,Dėl paskolos ėmimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamos pasekmės nenumatomos, teigiamos-bus užtikrintas investicinių projektų savivaldybės dalies finansavimas.

**4. Lėšų poreikis ir jų šaltiniai ( prireikus skaičiavimai ir išlaidų sąmatos)**

Nėra.

**5.Vykdytojai, įvykdymo terminai**

Sprendimo vykdytojas yra Savivaldybės administracija.